text: Endnu en lastbil er kørt galt
  16 februar 2011 kl. 08.39
  Det er ikke kun ved Horsens, at en lastbil spærrer motorvejen. Endnu en lastbil blokerer nu vejbanen ved Hedensted.
  To kilometer syd for afkørslen ved Hedensted på motorvejen i nordgående retning holder en lastbil lige nu og spærrer motorvejen.
  Lastbilen blokerer for begge spor - kun nødsporet er farbart.
  - Der er rigtig glat over det hele her til morgen, så det er virkelig med at køre forsigtigt, siger Henrik Dam, som er vagthavende hos Sydøstjyllands Politi.
  Der er ingen personer, som er kommet til skade.
  